上海淞沪抗战纪念公园

上海淞沪抗战纪念公园，本名宝山临江公园，来勒上海市宝山区友谊路1号，1956年造个，来勒清代宝山庙宇古建筑原址搭仔周边土山个基础浪向，由宝山县搭上海市北郊区个团员青年义务劳动造个。一开始叫“共青公园”。同年8月份，改名叫“友谊公园”，又因为公园边浪是长江，来勒1962年改名叫“临江公园”。2015年6月份改名叫上海淞沪抗战纪念公园。

公园东面是长江，南面是宝林八村、临江佳园等住宅小区，西面是东林路，北面是宝城三村(海景苑)，正门来勒友谊路1号，公园东部望江楼附近搭公园东南角，还有两只小出入口。

临江公园部分建筑有中国古典江南园林风格，公园里向残存一段宝山古城墙搭仔一座水关桥。公园中心区域是面积约1万平方米个人工湖，东面是上海淞沪抗战纪念馆，北面是陈化成纪念广场，西南面有座明代古桥宝善桥。

主要景点
上海淞沪抗战纪念馆 
陈化成纪念广场 
大成殿 – 陈化成纪念馆
望江楼

休闲娱乐
倚秀亭、双合亭、御碑亭
知鱼槛
莲峰茶室
游船码头
绿韵广场
曲溪叠翠
藤影回廊

公园特色
古城墙：公园东南角，距围墙内侧约50米。明嘉靖十六年(1537年)造个，历经战争，1956年畀拆脱，园里向只挺箇一段土丘，高头种有树。
宝山城水关桥：清顺治年造个，是单孔石拱结构，花岗石材质，遗址来勒公园古城墙西面。
宝善桥：来勒公园人工湖东南面，桥面由九块石板铺成。箇座桥一开始是明天启五年(1624年)造个，清嘉庆五年（1800年）、清光绪廿八年(1902年)、民国2年(1913年)先后重修。

 附近 
 吴淞炮台湾湿地森林公园
 吴淞口国际邮轮码头 

 参考 

 参见 
 上海淞沪抗战纪念馆
 陈化成纪念馆

Category:上海市宝山区公园